wickkiey/tamil-wikipedia-chunked huggingface dataset:
# பெண்கள் வாக்குரிமை

## ஐக்கிய நாடுகள் அவை பெண்கள் வாக்குரிமை அறிவித்தல்

பெண்கள் வாக்குரிமையை உலகளவில் விரிவுபடுத்தும் முயற்சியாக, பன்னாட்டுச் சட்ட அடிப்படையில், ஐக்கிய நாடுகள் மனித உரிமைக் குழு விவாதத்துக்கு எடுத்தது. அக்குழுவின் தலைவராக எலெனோர் ரூசவெல்ட் செயல்பட்டார். அக்குழுவின் பரிந்துரையை 1948இல் ஐக்கிய நாடுகள் அவை ஏற்று வெளியிட்டது. இவ்வாறு பெண்கள் வாக்குரிமை உலக மனித உரிமைகள் சாற்றுரையின் பகுதியாக மாறியது.  
உலக மனித உரிமைகள் சாற்றுரையின் உறுப்புரை 21 கீழ்வருமாறு கூறுகிறது:
# கூகுள் பிளே

**கூகுள்பிளே** (*Google Play*) என்பது இலக்கமுறை தகவல்களை வழங்கும் ஒரு சேவையாகும். இது கூகிள் நிறுவனத்தால் வழங்கப்படுகிறது. இது ஆன்டிராய்டு பயன்பாடுகள், இசைக்கோப்புகள், புத்தகங்கள், திரைப்படங்கள், விளையாட்டுகள் போன்றவற்றை கொண்ட ஓர் இணையக் கடை ஆகும். மார்ச் 2012ல் கூகுள் தனது ஆன்டிராய்டு அங்காடியையும், இசைச் சேவையையும் இணைத்து கூகுள்பிளேவை ஆரம்பித்தது. 2017 ஆம் ஆண்டு புள்ளிவிவரப்படி, இத்தளத்தில் 35 இலட்சம் பதிவிறக்கங்கள் நடந்துள்ளன.
# எடை இழப்பு

**எடை இழப்பு ** (Weight loss), மருத்துவம், உடல்நலம் அல்லது உடல் நலத்தகுதி போன்ற துறைகள் சார்பில், மொத்த உடல் திண்மையில் ஏற்படும் இழப்பாகும். இது நீர்ம இழப்பினாலோ உடல் கொழுப்பு இழப்பினாலோ கொழுப்பிழையம் அல்லது எலும்புக் கனிமச் சேமிப்புகள், தசைத்திசுக்கள் மற்றும் பிற இழையங்களின் இழப்பினாலோ ஏற்படலாம். இந்த இழப்பு உள்ளிருக்கும் நோய் காரணமாக அறியாமலே ஏற்படலாம்; அல்லது தனது உடற் பருமனைக் குறைக்க மேற்கொள்ளும் முயற்சிகளால் ளள
தெரிந்தும் ஏற்படலாம்.
# எடை இழப்பு

## தெரியாமல் ஏற்படும் எடை இழப்பு

புற்றுநோய், எய்ட்சு போன்ற மிகத் தீவிரமான நோய்கள் உட்பட பல நோய்களாலும் நிலைகளாலும் எடை இழப்பு ஒருவருக்குத் தெரியாமலே ஏற்படலாம்.  
முதலாம் வகை நீரிழிவு நோய் சிகிட்சையில் சரியாக கையாளப்படவிட்டால் குருதியோட்டத்தில் கூடுதலான சர்க்கரைச்சத்தும் குறைவான இன்சுலினும் இருக்கும். இது டிரைகிளிசரைடுகளை கொழுப்பிழையங்களிலிருந்து வெளியேற்றவும் தசைத்திசுக்களில் உள்ள அமினோ அமிலங்களை உடைக்கவும் தூண்டுகிறது. இதனால் கொழுப்பும் தசைத்திசுக்களும் ஒரே நேரத்தில் குறைய உடல் எடையில் கணிசமான இழப்பு ஏற்படுகிறது. மேலும் கொழுப்பு, தசைத்திசுக்களின் இழப்பன்றி நீரிழிவு நோய், சில மருந்துகள், சரியாக நீர்த்த உணவு அருந்தாமை போன்ற காரணங்களால் நீர்ம இழப்பும் ஏற்படுகிறது. இத்தகைய கொழுப்பு, தசைத்திசுக்களுடன் கூடிய நீர்ம இழப்பு *கெகேக்சியா* எனப்படும் உயிர்கொல்லி நோய்க்கு வழி வகுக்கலாம்.  
எச்.ஐ.வி போன்ற கிருமித்தொற்றுகள் வளர்சிதைமாற்றத்தை மாற்றி எடை இழப்பிற்கு காரணமாகின்றன.  
அதிதைராய்டியம் போன்ற இயக்குநீர்களின் குறைபாடுகளினாலும் எடை இழப்பு ஏற்படலாம்  
எடையைக் குறைக்க உதவும் மாத்திரைகள் மற்றும் டேப்லெட்டைப் பயன்படுத்த பெரும்பாலான மக்கள் முயற்சி செய்கிறார்கள், ஆனால் கடுமையான பக்க விளைவுகளை ஏற்படுத்தும்  
ஒருவருக்கு கடந்த மாதத்தில் 5%க்கும் கூடுதலான எடை இழப்பும் கடந்த ஆறு மாதங்களில் 10% எடை இழப்பும் கவலை அளிக்கும் நிலைகளைக் குறிக்கும் எல்லை மதிப்புகளாகும்.
# ஐயவி

**ஐயவி** என்பது கடுகின் வகைகளில் வெண்சிறுகடுகு ஆகும்.  
கருங்கடுகு (black mustard) (Brassica nigra), கேழ்க்கடுகு (brown Indian mustard) (B. juncea), and வெண்சிறு கடுகு (white mustard) (B. hirta/Sinapis alba). போன்றவை கடுகின் வகைகள்.  
கேழ்க்கடுகு (பழுப்புநிறக் கடுகு) இக்காலத்தில் தாளிக்கப் பயன்படுகிறது.  
வெண்சிறுகடுகு பழங்காலத்தில் பயன்படுத்தப்பட்ட பாங்கைச் சங்கநூல்கள் தெரிவிக்கின்றன.
# ஐயவி

## ஐயவிப் பயிர்

:ஐயவி குறிஞ்சிநிலப் பயிர்களில் ஒன்று.
:ஐயவி போல ஞாழல் மலர் பூக்கும்.
# ஐயவி

## ஐயவிப் பயிர்

### ஐயவி எண்ணெய்

எள் தரும் (நல்)எண்ணெய் போன்று ஐயவி எண்ணெய் தரும் வித்து.
- குழந்தை பெற்ற தாயை ஐயவி பூசி நீராட்டுவர்.
- முழந்தையின் தலை முச்சியில் ஐயவி அப்புவர்
- குழந்தை பெற்ற தாய்க்கு ஐயவிப் புகை காட்டுவர்.
- இழவு வீட்டில் ஐயவி சிதறுவர்.
- முருகாற்றுப்படுக்கும் வீட்டு விழாவில் முருகாற்றுப்படுக்கும் பெண்ணின் மேல் எண்ணெயோடு கூடிய ஐயவியைத் தடவுவர்.
- போரின்போது சமாதான அடையாளமாக ஐயவி புகைப்பர்.
- தவம் செய்வோர் ஐயவிப் புகையைக் கைவிட்டது போலக் காதலன் தன்னைக் கைவிட்டான் என்கிறாள் ஒரு தலைவி.
- அரண்மனை மதில் கதவு எளிதாகச் சுழல ஐயவி எண்ணெய் அப்பியிருந்தனர்.
# ஐயவி

## ஐயவித் தாழ்மரம்

- கோட்டைக் கதவை மூடித் தாழ்பாள் போடும் மரத்தை ஐயவி என்றனர். எண்ணெய் தரும் ஐயவியிலிருந்து இதனை வேறுபடுத்திக் காடப் ‘பூணா-ஐயவி’ எனத் தெளிவாக்கம் தந்தனர்.
- இந்த ஐயவித் தாழ்மரத்தைத் திறக்க வில்விசைப் பொறி அமைத்திருந்தனர்.
# ஐயவி

## ஆரல்மீன் முட்டை

:ஆரல்மீன் முட்டையையும் ஐயவி என்றனர். (இதனை அக்காலத்தில் எண்ணெய் எடுக்கப்பட்ட மீன் எனலாம்) கொக்குக் குஞ்சுகள் ஆரல் ஈன்ற ஐயவி முட்டையையும், இறால் ஈன்ற பிள்ளைகளையும் இரையாக உண்ணும்.
# மஞ்சள் காமாலை

**மஞ்சள் காமாலை** (*jaundice*) தோல், நகங்கள், மற்றும் கண்களின் வெள்ளை பகுதி ஆகியவற்றில் மஞ்சள் அல்லது பச்சை நிறமேற்றம் நிகழும் ஒரு சுகாதார நிலையாகும். இரத்தத்தில் பிலிரூபின் எனப்படும் பித்த நிறமி அளவு அதிகரிக்கும் போது மஞ்சள் காமாலை நோய் பாதிப்பு ஏற்படுகிறது. பெரியவர்களில் மஞ்சள் காமாலை பொதுவாக அசாதாரண குருதி வளர்சிதை மாற்றம், கல்லீரல் செயலிழப்பு அல்லது பித்தநீர் பாதை அடைப்பு போன்ற அடிப்படை நோய்கள் இருப்பதைக் குறிக்கும் அறிகுறியாகும்.. பெரியவர்களில் மஞ்சள் காமாலையின் பரவலானது அரிதானதாகும். அதே சமயம் குழந்தைகளில் மஞ்சள் காமாலை பொதுவாகத் தோன்றுகிறது. குழந்தைகளின் வாழ்க்கையின் முதல் வாரத்தில் 80% பாதிக்கப்படுவதாக மதிப்பிடப்பட்டுள்ளது. மஞ்சள் காமாலையின் அறிகுறிகளில் வயிற்று வலி, காய்ச்சல் , குளிர், வெளிர் மலம் மற்றும் மஞ்சள் சிறுநீர் ஆகியவை அடங்கும்.  
சிரோசிசு எனப்படும் கல்லீரல் இழைநார் வளர்ச்சி அல்லது கல்லீரல் அழற்சி, நோய்த்தொற்றுகள், மருந்துகள் அல்லது பித்த நாளத்தின் அடைப்பு போன்ற கல்லீரல் நோய்கள் காரணமாக பித்த நிறமிகள் தோன்றலாம்.  
மஞ்சள் காமாலைக்கான சிகிச்சையானது பொதுவாக அடிப்படை காரணத்தால் தீர்மானிக்கப்படுகிறது. புதிதாகப் பிறந்த குழந்தைகளில் பித்த நிறமி உற்பத்தி பெரியவர்களை விட அதிகமாக இருக்கும். ஏனெனில் அவர்களின் வாழ்க்கையின் முதல் இரண்டு நாட்களில் இரத்த சிவப்பணுவின் விரைவான முறிவு ஏற்படுகிறது. பொதுவாக, கல்லீரல் பித்த நிறமியை இரத்தத்தில் இருந்து நீக்கி செரிமான அமைப்புக்கு நகர்த்துகிறது. இருப்பினும், புதிதாகப் பிறந்த குழந்தைகளின் முதிர்ச்சியடையாத கல்லீரல், அதே அளவு வேகமாக வடிகட்ட முடியாது என்பதால் இரத்தத்தில் பித்த நிறமி உருவாக்கத்திற்கு வழிவகுக்கிறது. பித்த நிறமி அளவு 4-21 மில்லிகிராம்/டெசிலிட்டர் அளவை விட அதிகமாக இருக்கும் போது பிறந்த குழந்தைகளுக்கு மஞ்சள் காமாலை ஒளிச்சிகிச்சை அல்லது வயது மற்றும் முன்கூட்டிய பிரசவ காலத்தைப் பொறுத்து குருதியூட்டல் மூலம் சிகிச்சையளிக்கப்படுகிறது. உர்சோ டி ஆக்சிகாலிக்கு அமிலம் போன்ற நீர்மங்களை பித்தப்பையிலிருந்து வெளியேற்றுவதன் மூலம் தோலில் உண்டாகும் அரிப்பு நிலைக்கு சிகிச்சையளிக்கப்படுகிறது. இது விழிவெண்படல மஞ்சள் காமாலை இருப்புடன் குறைந்தது 3 மி.கி/டெசி லிட்டர் அளவு பித்தநிறமி இருப்பதைக் குறிக்கிறது. அடர் நிற சிறுநீர், வெளிர் அல்லது களிமண் நிற மலம் போன்றவை மற்ற பொதுவான அறிகுறிகள் ஆகும். பித்தநிறமி தோலில் எரிச்சலூட்டும் என்பதால், மஞ்சள் காமாலை பொதுவாக கடுமையான தோல் அரிப்புடன் தொடர்புகொண்டிருக்கும்..  
- மஞ்சள் அல்லது பச்சை நிறப் பற்கள் குழந்தை பருவத்தில் மஞ்சள் காமாலையின் மிகவும் குறைவான பொதுவான அறிகுறியாகும். வளரும் குழந்தைகளில், பல் கால்சியமூட்டல் செயல்பாட்டின் போது பித்தநிறமி படிவு காரணமாக பற்களின் மஞ்சள் அல்லது பச்சை நிறமாற்றத்தை அதிபித்தநிறமி ஏற்படுத்தும்.
# மஞ்சள் காமாலை

## மஞ்சள் காமாலையின் வகைகள்

கல்லீரல் பிலிரூபின் எனப்படும் பித்த நிறமியை எந்த நிலையில் செயலாக்குகிறது என்பதைப் பொறுத்து மஞ்சள் காமாலையின் வகைகள் வகைப்படுத்தப்படுகின்றன.  
முன் கல்லீரல் மஞ்சள் காமாலை: இரத்தம் கல்லீரலை அடைவதற்கு முன்பே இவ்வகை மஞ்சள் காமாலை தோன்றுகிறது.  
கல்லீரல் மஞ்சள் காமாலை: கல்லீரல் திசுக்கள் இரத்தத்தில் இருந்து பிலிரூபினை வடிகட்டுவதில் குறைவான செயல்திறன் கொண்டதாக மாறும்போது கல்லீரல் மஞ்சள் காமாலை ஏற்படுகிறது.  
கல்லீரலுக்குப் பிந்தைய மஞ்சள் காமாலை: கல்லீரல் பிலிரூபினை வடிகட்டிய பிறகு, பித்த நாளங்கள் அல்லது செரிமானப் பாதையில் அடைப்பு காரணமாக சரியாக வெளியேற முடியாமல், அது உடலை விட்டு வெளியேறுவதைத் தடுக்கும் போது, கல்லீரலுக்குப் பிந்தைய மஞ்சள் காமாலை தோன்றுகிறது.
# மஞ்சள் காமாலை

## மஞ்சள் காமாலைக்கான காரணங்கள்

பிலிரூபின் எனப்படும் பித்த நிறமியின் வளர்சிதை மாற்றம் மற்றும் வெளியேற்றத்தின் செயல்பாட்டில் மஞ்சள் காமாலை எங்கு நிகழ்கிறது என்பதைப் பொறுத்து காரணங்கள் அமைகின்றன:  
;முன்-கல்லீரல் மஞ்சள் காமாலை காரணங்கள்:  
இந்த காரணங்கள் இரத்த சிவப்பணுக்களின் அதிகரித்த முறிவுக்கு வழிவகுக்கும், இதன் விளைவாக அதிகப்படியான பிலிரூபின் உற்பத்தி ஏற்படுகிறது:  
இரத்த சோகை
அரிவாள் செல் நோய்
தலசீமியா
மலேரியா  
;கல்லீரல் மஞ்சள் காமாலை காரணங்கள்  
இந்த காரணங்கள் கல்லீரல் பாதிப்பு அல்லது செயலிழப்பு, பித்தநிறமியை வெளியேற்றும் கல்லீரலின் திறனைப் பாதிக்கும். :  
மது சார்ந்த கல்லீரல் நோய்
மது அல்லாத கொழுப்பு கல்லீரல் நோய்
சிரோசிசு
கல்லீரல் புற்றுநோய்  
;கல்லீரலுக்குப் பிந்தைய மஞ்சள் காமாலை காரணங்கள்  
பித்த நாளங்களில் ஏற்படும் அடைப்புகள், பித்தநிறமியை வெளியேற்றத்தைத் தடுப்பது ஆகியவை இந்தக் காரணங்களில் அடங்கும்:  
பித்தப்பைக் கற்கள்
பித்த நாளப் புற்றுநோய்
கணையப் புற்றுநோய்
கணைய அழற்சி
# மஞ்சள் காமாலை

## சிகிச்சை

மஞ்சள் காமாலை மீட்சியில் உணவுமுறை குறிப்பிடத்தக்க பங்கை வகிக்கிறது. கல்லீரலுக்கு மேலும் சேதம் ஏற்படுவதைத் தடுக்கும் வகையிலான உணவுகளை எடுத்துக் கொள்ள வேண்டும். சிட்ரசு பழங்களான எலுமிச்சை, திராட்சைப்பழங்கள் போன்ற புதிய பழங்கள் மற்றும் காய்கறிகளை நிறைய உட்கொள்ள மருத்துவர்கள் பரிந்துரைக்கின்றனர். நோயாளிகளுக்கு மிதமான முதல் கடுமையான மஞ்சள் காமாலை இருந்தால், அடிப்படை மருத்துவ நிலையைப் பொறுத்து மருந்துகள் வழங்கப்படுகின்றன. உதாரணமாக, இரத்த சோகையால் ஏற்படும் மஞ்சள் காமாலை உடலில் இரும்புச்சத்தை அதிகரிப்பதன் மூலம் சிகிச்சையளிக்கப்படுகிறது. நோயாளிகளுக்கு இரும்புச் சத்துக்கள் வழங்கப்படுகின்றன. இரும்புச்சத்து நிறைந்த உணவை அவர்களின் உணவில் சேர்க்குமாறும் கேட்டுக் கொள்ளப்படுகிறார்கள். மஞ்சள் காமாலை சிகிச்சையில் சிடீராய்டுகளும் பயன்படுகின்றன.
பித்த நாள அடைப்பு போன்ற கடுமையான சந்தர்ப்பங்களில் அறுவை சிகிச்சையும் பரிந்துரைக்கப்படுகிறது.
# மஞ்சள் காமாலை

## பிறந்த குழந்தைகளில் மஞ்சள் காமாலை

38 வாரங்களுக்கு முன் பிறக்கும் குழந்தைகளுக்கு மஞ்சள் காமாலை பொதுவானது. குறைப்பிரசவக் குழந்தைகள் அதிகபித்தநிறமி உற்பத்தியால் அதிகம் பாதிக்கப்படுகின்றனர். அடிக்கடி போதுமான பால் ஊட்டுவது மஞ்சள் காமாலையைத் தடுப்பதிலும் சிகிச்சையளிப்பதிலும் ஒரு முக்கிய செயல்பாடாகும். ஏனெனில் இது மலம் மற்றும் சிறுநீரில் உள்ள பித்தநிறமியை அகற்ற உதவுகிறது.  
ஒளிக்கதிர் சிகிச்சை — குழந்தைகளில் அதிகபித்தநிறமி மஞ்சள் காமாலைக்கு ஒளிக்கதிர் சிகிச்சை மிகவும் பொதுவான ஒரு மருத்துவ சிகிச்சையாகும். பெரும்பாலான சந்தர்ப்பங்களில், ஒளிக்கதிர் சிகிச்சை மட்டுமே தேவைப்படும் சிகிச்சையாகும். இச்சிகிச்சை குழந்தையின் உடலில் இருந்து பித்தநிறமியை மலம் மற்றும் சிறுநீரில் எளிதாக வெளியேற்றக்கூடிய சேர்மங்களாக உடைக்கிறது.
# ஆலங்கட்டி மழை

**ஆலங்கட்டி மழை ** (*hail*) வானத்திலிருந்து விழும் திடநிலைப் பொழிவாகும். பந்துகளாகவோ ஒழுங்கற்ற உருண்டைகளாகவோ உள்ள பனிக்கட்டிகளான இவற்றை **ஆலங்கட்டி** என்கிறோம். இவை 5 மற்றும் 200 மில்லி மீட்டர்கள் (0.20 மற்றும் 7.87 அங்குலம்) விட்டமுடையவையாக உள்ளன. வானிலை அறிக்கைகளில் (மெடார்) 5 மிமீ (0.20 அங்குலம்) க்கும் மேலுள்ளவை **GR** என்றும் சிறிய ஆலங்கட்டிகளும் பனிக்கற்களும் **GS** என்றும் குறிப்பிடப்படுகின்றன. பெரும்பான்மையான இடிமழைகளில் ஆலங்கட்டிகள் அடங்கியிருக்கும். இது இடி மேகங்களில் உருவாகின்றது. இவ்வாறு உருவாக சூடான காற்று இடி மேகங்களுடன் விரைவாக மேலெழுகையும் குறைந்த உயரத்திலேயே குளிர்விக்கும் தன்மையும் தேவையாகும். இவை அடிக்கடி நிலப்பகுதிகளின் உள்புறங்களில் புவியின் இடைப்பட்ட உயரங்களிலும் வெப்ப மண்டலங்களில் உயர்ந்த உயரங்களிலும் ஏற்படுகின்றன.  
வானத்திலிருந்து பனி மழை பெய்வதற்கு "சூடோமோனாஸ் சிரஞ்சி" என்ற பனித்துகள்களை உண்டாக்கும் பாக்டீரியாவும் ஒரு காரணமாகும் என சில ஆய்வறிக்கைகள் கூறுகின்றன  
வானிலை செயற்கைக் கோள்களின் மூலமும் வானிலை ரேடார் ஒளிப்படங்களிலிருந்தும் ஆலங்கட்டி மழை வாய்ப்புள்ள மேகங்களை கண்டறியலாம். அளவில் பெரிதான ஆலங்கட்டிகள் மிக விரைவாக கீழே விழுகின்றன. இவற்றின் விரைவு உருகும் தன்மை, காற்றுடன் உரசல், மழையுடனான மற்றும் பிற ஆலங்கட்டிகளுடனான தாக்கம் ஆகியனவற்றால் குறைக்கப்படுகிறது. மனிதர்களுக்கும் சொத்துக்களுக்கும், குறிப்பாக பயிர்வகைகளுக்கு, சேதம் விளைவிக்கின்ற அளவிலான ஆலங்கட்டி மழைக்கான முன்னறிவிப்புகள் வெளியிடப்படுகின்றன.
# லாரன்ஸ் ஒப் அரேபியா (திரைப்படம்)

***லாரன்ஸ் ஒப் அரேபியா (Lawrence of Arabia)*** 1962 இல் வெளியான அமெரிக்க திரைப்படமாகும். சாம் ஸ்பீகள் ஆல் தயாரிக்கப்பட்டு டேவிட் லீன் ஆல் இயக்கப்பட்டது. பீட்டர் டூல், அலெக் கின்னஸ், அந்தோணி குவின், ஜாக ஹாக்கின்ஸ், ஓமர் ஷரிப் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.
# லாரன்ஸ் ஒப் அரேபியா (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிர்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த அசல் இசைக்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசைக்கான அகாதமி விருது
# லாரன்ஸ் ஒப் அரேபியா (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த நடிகருக்கான அகாதமி விருது
- சிறந்த துணை நடிகருக்கான அகாதமி விருது
- சிறந்த தழுவிய திரைக்கதைக்கான அகாதமி விருது
# சிரிக்கும் கூக்கபரா

**சிரிக்கும் கூக்கபரா** (*Laughing Kookaburra*; *dacelo novaeguineae*) மரங்கொத்தி குடும்பத்திலுள்ள ஒரு முதுகுநாணிப் பறவையாகும். இதன் தாயகம் கிழக்கு ஆஸ்திரேலியா ஆகும். இது நியூசிலாந்து, டாஸ்மேனியா, மேற்கு ஆஸ்திரேலியா போன்ற இடங்களில் அறிமுகப்படுத்தப்பட்டது. ஆண் பெண் இரண்டுமே சிறகுகளின் தோற்றத்தில் ஒன்று போலவே இருக்கும். இவற்றின் நிறம் பொதுவாக பழுப்பாகவும் வெண்மையாகவும் இருக்கும். கூக்கபரா சிற்றினத்தைச் சேர்ந்த இது இதன் சிரிப்பது போன்ற அழைப்பொலிக்கு (call) பெயர்பெற்றது.
# ராக்கி (திரைப்படம்)

***ராக்கி (Rocky)*** 1976 இல் வெளியான அமெரிக்க விளையாட்டு நாடகத் திரைப்படமாகும். ராபர்ட் சார்ட்டாப், இரவின் விங்க்லர் ஆகியோரால் தயாரித்து ஜான் அவில்ட்சன் ஆல் இயக்கப்பட்டது. சில்வெஸ்டர் ஸ்டாலோன், பர்கஸ் மெரிடித், தாலியா ஷியர், பர்ட் யங், கார்ல் வேதர்ஸ் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.
# ஜான் லோகி பைர்டு

**ஜான் லோகி பைர்டு** (13 ஆகஸ்ட் 1888 - 14 ஜூன் 1946) ஸ்காட்லாந்தைச் சேர்ந்த பிரபல கண்டுபிடிப்பாளர். உலகின் முதல் வெளிப்படையாக செயல்முறை செய்து காண்பிக்கப்பட்ட தொலைக்காட்சியை கண்டுபிடித்தவர். மேலும் இவர் வண்ண தொலைக்காட்சிக் குழாய் மற்றும் போனோவிஷன் எனப்படும் ஒளிப்பதிவுக் கருவியையும் கண்டுபிடித்தார். ஸ்காட்லாந்தின் ஹெலன்ஸ்பெர்க் நகரில் பிறந்தவர்.
# விக்டோரியா காலம்

**விக்டோரியா காலம்** என்பது இங்கிலாந்து வரலாற்றில் விக்டோரியா மகாராணி ஆட்சிபுரிந்த 20 ஜூன் 1837 முதல், 22 ஜனவரி 1901 அவர் இறந்ததையடுத்து முடிவுக்கு வந்த கால இடைவெளியை குறிக்கிறது. இக்காலம் நீண்டகால சமாதானம், செழிப்பு, செம்மையான உணர்திறன், தேசிய சுய நம்பிக்கை ஆகியவற்றைக் கொண்டிருந்தது. சில அறிவியலாளர்கள் இக்காலத் தொடக்கத்தில் இருந்த உணர்திறன், அரசியல் கருத்துகள் என்பன 1832 சீர்திருத்த சட்டத்திற்கு வித்திட்டது என்பர்.
# விக்டோரியா காலம்

## மக்கள் பெருக்கம்

உள்நாட்டில், அரசியல் தாராளமயமானது, படிப்படியாக அரசியல் சீர்திருத்தம், சமூக சீர்திருத்தம் மற்றும் உரிமையை விரிவுபடுத்துதல் ஆகியவற்றின் திசையில் பல மாற்றங்கள் இருந்தன. முன்னோடியில்லாத வகையில் மக்கள்தொகை மாற்றங்கள் இருந்தன: இங்கிலாந்து மற்றும் வேல்ஸின் மக்கள் தொகை 16.8 ஆக இரு மடங்காக அதிகரித்தது. மில்லியன் 1851 முதல் 30.5 வரை 1901 இல் மில்லியன், மற்றும் இசுக்கொட்லாந்தின் மக்கள்தொகை 2.8 இலிருந்து வேகமாக உயர்ந்தது மில்லியன் 1851 முதல் 4.4 வரை இருந்தது.. 1901 இல் மில்லியன். இருப்பினும், அயர்லாந்தின் மக்கள் தொகை 8.2 இலிருந்து கடுமையாகக் குறைந்தது 1841 இல் மில்லியன் முதல் 4.5 க்கும் குறைவாக 1901 ஆம் ஆண்டில் மில்லியன், பெரும்பாலும் குடியேற்றம் மற்றும் பெரும் பஞ்சம் காரணமாக. 1837 மற்றும் 1901 க்கு இடையில் சுமார் 15 மில்லியன் பேர் கிரேட் பிரிட்டனில் இருந்து குடியேறினர், பெரும்பாலும் அமெரிக்கா, கனடா, தென்னாப்பிரிக்கா, நியூசிலாந்து மற்றும் ஆஸ்திரேலியா போன்ற பகுதிகளில் குடியேறினர்.
# விக்டோரியா காலம்

## அரசியல் மற்றும் இராஜதந்திர வரலாறு

### ஆரம்பம்

1832 ஆம் ஆண்டில், பல அரசியல் கிளர்ச்சிகளுக்குப் பிறகு, சீர்திருத்தச் சட்டம் மூன்றாவது முயற்சியில் நிறைவேற்றப்பட்டது. இந்த சட்டம் பல பெருநகர இடங்களை ரத்து செய்து, மற்றவர்களின் குடியேற்றத்தை உருவாக்கியது, அத்துடன் இங்கிலாந்து மற்றும் வேல்சுவின் உரிமையை விரிவுபடுத்தியது (ஒரு இசுகொட்டிசிய சீர்திருத்த சட்டம் மற்றும் ஐரிசுசீர்திருத்த சட்டம் எனத்தனித்தனியாக நிறைவேற்றப்பட்டது). 1835 மற்றும் 1836 ஆம் ஆண்டுகளில் சிறிய சீர்திருத்தங்கள் பின்பற்றப்பட்டன
# விக்டோரியா காலம்

## அரசியல் மற்றும் இராஜதந்திர வரலாறு

### இடையில்

1861 இல், இளவரசர் ஆல்பர்ட் இறந்தார்.  
1878 ஆம் ஆண்டில், பிரித்தன் பெர்லின் உடன்படிக்கையில் ஒரு முழுமையான சக்தியாக இருந்தது, இது உருமேனியா, செர்பியா மற்றும் மாண்டினீக்ரோ ஆகிய சுதந்திர நாடுகளுக்கு நியாயமான அங்கீகாரத்தை அளித்தது
# விக்டோரியா காலம்

## சமூகம் மற்றும் கலாச்சாரம்

விக்டோரியன் சகாப்த அரசியலின் மைய அம்சம் சீர்திருத்தம் மற்றும் முன்னேற்றத்திற்கான தேடலாகும், இதில் தனிப்பட்ட ஆளுமை மற்றும் சமூகம் இரண்டுமே அடங்கும்.
1790 களின் அடிமை எதிர்ப்பு இயக்கத்திலிருந்து தொடங்கி, சுவிசேஷ ஒழுக்கநெறிகள் அனைத்து குடும்ப உறுப்பினர்களின் தார்மீக உணர்ச்சிகளை மேம்படுத்துவதற்கும், தீவிரமான, நன்கு ஒழுங்கமைக்கப்பட்ட கிளர்ச்சி மற்றும் பிரச்சாரத்தின் மூலம் பொதுமக்களைச் சென்றடைவதற்கும் மிகவும் பயனுள்ள நுட்பங்களை உருவாக்கினர். சமூக தீமைகள் மற்றும் தனிப்பட்ட தவறான நடத்தைகளுக்கு எதிரான தனிப்பட்ட விரோதத்தை உற்சாகப்படுத்துவதில் அவர்கள் கவனம் செலுத்தினர்..
# வேளாண்காடு வளர்ப்பு

## வேளாண் காடுகளின் தோற்றமும் பரிணாமும்

ஆதி மனிதனின் முதல் தொழில் வேட்டையாடுதலும், மீன்பிடித்தலுமேயாகும். தொடக்க நிலையில் உணவிற்காக விலங்குகளைப் போல் பிற உயிரினங்களையே மனிதன் சார்ந்து வாழ்ந்தான். அசைவ உணவை உண்டு வந்த ஆதி மனிதன் அவ்வகை உணவு வகைகள் கிடைக்காத காலங்களில் இயற்கையாக விளைந்திருந்த காய், கனி, கிழங்கு, தேன் உள்ளிட்ட சைவ உணவுகளை உண்ண பழகினான். வேட்டையாடுதலுடன் இவற்றைத் தேடி அலைந்து வேகவைத்து உண்ணத் தொடங்கினான்.
சில காலம் கழித்து அதே இடத்திற்கு அவன் வந்தபோது, அவன் உண்டு போட்ட விதைகள் மற்றும் கொட்டைகள், தாவரங்களாகவும், மரங்களாகவும் வளர்ந்திருப்பதைக் கண்டான். பின்னர் பருவகால மாற்றங்களாலும் உணவுத் தேவைக்காகவும் இடம் பெயரும் போது தன்னிடமிருந்த உணவு பயிர் விதைகளை வீசி (விதைத்து) சென்றான். அடுத்தப் பருவத்திற்கு வந்தபோது அவைகள் முளைத்து விளைந்திருத்ததைக் கண்டு மகிழ்ந்தான். இப்படியாக அவன் தோற்றுவித்தது நாடோடி வேளாண்மை.
இவை தந்த அனுபவத்தின் அடிப்படையில் இயற்கை வேளாண்மை செய்ய தலைப்பட்டான். விலங்குகளினால் சேதம் ஏற்படாமல் தடுக்க தடுப்பு வேலிகள் அமைக்கவும், காவல் பரண்கள் அமைக்கவும் கற்றுக்கொண்டான். காடுகளுக்கிடையேயும், மலையடிவாரங்களிலும் நிலத்தைச் சீர்படுத்தி காடுகளுக்கிடையே வேளாண்மையை தொடர்ந்தான். நாளடைவில் காடுகளுக்கிடையில் நடந்த வேளாண்மை காடுகளுடன் வேளாண்மை என்ற நிலையை அடைந்தது.
மனித சமுதாய மேம்பாட்டின் விளைவாக சமூகங்களும் கிராமங்களும் தோன்றிய பின்னர் சிறிது சிறிதாக காடுகள் மறையத் தொடங்கின. ஆனால் கிராமங்களில் மரங்கள் நிறைந்திருந்தன. இதன் பின்னர் காடுகளுடன் வேளாண்மை என்ற நிலை மாறி மரங்களுடன் வேளாண்மை என்ற நிலை வந்தது. கடந்த பல ஆண்டுகளாக மரங்களும் பெருமளவில் அழிக்கப்பட்டு நகரங்களும் தொழிற்சாலைகளும் உருவாகின. அதனால் மரங்கள் குறைந்து வேளாண்மை மட்டும் தொடர்ந்தது. பின்னர் அதுவே வேதி வேளாண்மையானது. கால்நடைகள் வளர்ப்பும் குறைந்தது.
காடுகள், மரங்கள் மற்றும் கால்நடைகள் இழப்பினால் பருவநிலை மாற்றமும் அதனால் வேளாண்மையும் பெருமளவில் சிதைந்து நலியத் தொடங்கியது. இவற்றைத் தவிர்த்து, களைந்து வேளாண்மையை மீட்டெடுக்கவும் 33 சதவீத வனப்பரப்பை எட்டி மழையளவைப் பெருக்கவும் இன்று அறிவியல் எடுத்த நிலைப்பாடே வேளாண்காடுகள் ஆகும். காட்டில் தோன்றிய மனித இனம் மீண்டும் காட்டை நாடிச் செல்ல துணைபுரிவதே வேளாண் காடுகள் என்னும் அறிவியல் தத்துவமாகும்.
# வேளாண்காடு வளர்ப்பு

## வேளாண் காடுகள்

உணவுப் பயிர் உற்பத்தி + மரம் வளர்ப்பு = வேளாண் காடுகள். ‘வயலில் நெல் வளர்ப்போம் வரப்பில் மரம் வளர்ப்போம்’ என்ற வாசகமே வேளாண் காடு என்பதற்கான சரியான எளிமையான விளக்கமாகும். வயல் வெளியில் வளர்க்கப்படும் இம்மரங்களில் விளைச்சலைப் பெருக்கும் பற்பல விலங்கின உயிரினங்கள் தங்கி பலுகிப் பெருகும். மேலும் இங்கு வாழும் பறவைகள் அயல் மகரந்தச் சேர்க்கை, பூச்சிக்கட்டுப்பாடு உள்ளிட்ட பற்பல நலன்களை நல்கும்.
சுயசார்பு வேளாண்மை சீரான பொருளாதாரம் என்ற சமூக மேம்பாட்டிற்கு வேளாண் காடுகள் அடித்தளமாக அமைகிறது.
‘தோப்பு’ என்ற முறையில் குறிப்பிட்ட ஒரு மரயினம் மட்டும் பெரும்பரப்பில் வளர்க்கப்படும். ஆனால் ‘காடு வளர்ப்பு’ என்ற முறையில் பல்வேறு வகை மரங்கள் ஒரே இடத்தில் வளர்க்கப்படும். இவ்வாறு கலந்து வளர்ப்பதினால் சூழ்நிலை சமன்பாட்டோடு மண்வளமும் நிலைப்படுத்தப்படும்.
மர இலைகள் வயலில் வீழ்வதால் மூடாக்கு, இயற்கை உரம், நீர் ஆவியாதல் தடுப்பு, நிலத்தின் நுண்ணுயிரிப்பெருக்கம், ஈரப்பத மேலாண்மை உள்ளிட்ட கண்களுக்குப் புலப்படாத பற்பல உயிரி தொழில்நுட்ப பயன்களும் ஏற்படும் என்பது உறுதி. காடாக்கத்தின் முதல் நிலையே வேளாண்காடுகள் என்றால் மிகையாகாது.  
**வேளாண்காடு வளர்ப்பு** (*agroforestry* அல்லது *agro-sylviculture*) என்பது வேளாண்பயிர்களோடு இணைந்து வேளாண் நிலங்களின் எல்லைகளிலும் தனியார் நிலங்களின் ஓரங்களிலும் மரங்களை நடும் திட்டம் ஆகும். வேளாண்பயிர்கள், மரங்கள் மற்றும் கால்நடைகளைப் பெருக்குவதற்கு இத்தகைய நிலங்களைப் பயன்படுத்திக் கொள்ள முடியும். வேளாண் காடுகள் குறிப்பிட்ட நிலப்பரப்பில் பயிர்கள் மற்றும் கால்நடைகள் இணைந்த நிலப்பயன்பாட்டுத் திட்டங்களின், இணைந்த சேர்க்கை முறையாகும். அடிப்படை மூலாதாரத்தைப் பாதுகாப்பதோடு பன்முக விளைபொருட்களை உற்பத்தி செய்தல்; தாயகத்தின் பன்முகத்தன்மைகொண்ட மரங்கள் மற்றும் புதர்களை வளர்தல்; மிகக் குறைவான இடுபொருட்கள் மற்றும் எதிர்மறையான சுற்றுச் சூழலுக்கும் பொருத்தமானதாகவும் நிலப் பயன்பாட்டுத் திட்டத்தை ஏற்படுத்தல்; சமூக, பொருளாதார பண்பாட்டுத் தளங்களுக்கு உகந்ததாகவும் இக்கூட்டு முறையானது அமைகிறது. அதாவது மரபுவகையாக வனம் அல்லாத நிலங்களில் அமைக்கப்படும் வனம் வளர்ப்பு பற்றியது
# வேளாண்காடு வளர்ப்பு

## வரையறை

வேளாண் காடுகள் என்பவை எவ்வித நிலப்பயன்பாட்டிற்கும் உகந்த, ஒரலகு நிலப்பரப்பில் வேளாண் பயிர்கள், மரங்கள் மற்றும் கால்நடைகள் ஆகியவற்றின் உற்பத்தியை நிலைநிறுத்துவது அல்லது அதிகரிப்பதுடன், அதன் நிர்வாக செயல்முறைகள், சமூக பண்பாட்டிற்கேற்றவாறு உள்ளூர் மக்களின் சூழலியல் மற்றும் பொருளாதாரத்தைக் கருத்தில் கொண்டது. வேளாண் காடுகள் எனும் சேர்க்கைப் பெயரானது ஒரலகு நிலப்பரப்பில் மேற்கொள்ளப்படுகின்ற மரங்கள், கால்நடைகள் மற்றும் உணவுப் பயிர் உற்பத்தி ஆகியவற்றை இணைத்து ஒரு குறித்த வரிசையில் நிரந்தரமாகவோ அல்லது நிலையான அடுக்குமுறையிலோ மேற்கொண்டு விளைச்சலை நிலைநிறுத்தி அதிகப்படுத்துவதாகும். வேளாண் காடுகள் திட்டத்தின் கீழ் பொருளாதாரம் மற்றும் சூழலியலுக்கிடையேயான பிணைப்பையும், அவைகளின் திட்டப்பிரிவுகளையும் உள்ளடக்கியது.
# வேளாண்காடு வளர்ப்பு

## வேளாண் காடுகளின் நோக்கம்

- 33 சதவீத வனப்பரப்பை ஏற்படுத்துதல்
- உணவாதாரத்தையும், பொருளாதாரதையும் மேம்படுத்துதல்
- மழைப் பொழிவதற்கான சூழலை ஏற்படுத்துதல்
- மழைநீரை இயற்கையாக சேமித்து நிலத்தடி நீரை பாதுகாத்தல்
- நீர் நில வளத்தைப் பேணுதல்
- உயிரி பல்வகைமையைக் காத்தல்
# வேளாண்காடு வளர்ப்பு

## சமூகக்காடுகள் மற்றும் வேளாண்காடுகள்

சமூகக்காடுகள் மரபுமுறையான காடுகள் அல்ல, அவை மக்களின் நுகர்வுப் பொருட்கள், சேவைகள் மற்றும் மக்கள் பயன்பாட்டிற்கு ஏற்றவாறு ஏற்படுத்தப்படுவதாகும். இவ்வரையறை உள்ளூர் மக்களின் வனப்பொருட்கள் தேவைகளை நிறைவு செய்கின்ற நோக்கமுடையது. சா(1985) வரையறுத்தபடி சமூகக்காடுகள் உள்ளூர் மக்களின் எரிபொருள், கால்நடைத்தீவனம் போன்றவற்றை எவ்வித் தடையுமின்றி நிறைவு செய்கின்ற கருத்தியல் உடையது.
# வேளாண்காடு வளர்ப்பு

## பண்ணைக்காடுகள்

பண்ணைக் காடுகள் வணிகமுறையில் விவசாயிகள் தங்களது சொந்த நிலங்களில் மரங்களை வளர்ப்பதாகும். தேசிய வேளாண்மைத் திட்டக் குழு (1976) வரையறுத்தபடி பண்ணைகளைச் சுற்றிலும் அல்லது கிராம நிலங்களில் பண்ணை சார்ந்த தொழில்களுடன் வன மரங்களை வளர்ப்பதாகும்.
# வேளாண்காடு வளர்ப்பு

## விரிவாக்கக் காடுகள்

மரபு முறையான காடுகளிலிருந்து வெகுதொலைவில் உள்ள பகுதிகளில், மரங்கள் மட்டுமே வளரக்கூடிய நிலப்பகுதிகளில் வனங்களை வளர்த்தெடுப்பதாகும். இவைகள் கீழ்க்காண்பவைகளை உள்ளடக்கியது.  
- **கலப்புக் காடுகள்:** இவ்வகைக் காடுகள் கிராமப்புறம் மற்றும் கிராமத்தின் பொது நிலங்களில் தீவனம் தரும் மரங்கள், தீவனப்புற்கள், பழ மரங்கள் கட்டை மற்றும் விறகு தரும் மரங்களை வளர்ப்பதாகும்.
- **தடுப்புப் பட்டைகளல்லது காற்று அரண்கள்:** புயல் காற்று, சூரிய ஒளி மற்றும் பனிச் சரிவுகளுக்காக தடைகளை ஏற்படுத்துவதற்காக வரிசையாக மரங்கள் அல்லது புதர்களை வளர்ப்பதாகும்.
- **நேரினை மரம் வளர்ப்பியல்:** இம்முறையில் மிக வேகமாக வளரும் மரங்களை ஒரே நேர்க்கோட்டில் நடவு செய்து வளர்ப்பதாகும்.
- **அழிந்த வனங்கள் மீட்பு:** இவ்வகைக் காடுகள் முற்றிலும் அழிந்த வனப்பகுதியாகும் விரைவான கவனம் செலுத்த வேண்டியவையாகும். சுற்றுச் சூழலியல் மேம்பாட்டிற்கினங்க, உள்ளூர் மற்றும் சுற்று வட்டார சமூக மக்களின் தேவைக்கேற்ப வளர்ப்பது மற்றும் மறுசீரமைப்பது ஆகும்.
- **பொழுது போக்குக் காடுகள்:** இவை அழகிய மரங்கள் மற்றும் அழகிய புதர்களுடன் வளர்க்கப்படுகின்ற வனப்பகுதியாகும். இவை நகர்ப்புறம் சார்ந்த கிராமங்களை ஒட்டி ஏற்படுத்தப்படுகிறது. இவைகள் அழகியல் வனங்கள் என்றும் அழைக்கப்படுகின்றன.
# வேளாண்காடு வளர்ப்பு

## வேளாண்காடு வளர்ப்புத் திட்டங்களின் வகைகள்

வேளாண்காடு வளர்ப்புத் திட்டங்கள் கீழ்க்கண்ட வகையில் வகைப்படுத்தப்படுகின்றன.  
1. அமைப்புகளின் அடிப்படையிலான வகைப்பாடு :
1. செயல்பாட்டு முறையான வகைப்பாடு
1. சூழலியல் வகைப்பாடு
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

இதனடிப்படையில் கீழ்க்கண்ட திட்டங்கள் அடங்கும்.
- வேளாண் மர வளர்ப்புத் திட்டம்
- முல்லைப்புல்பரப்புத் திட்டம்
- வேளாண் முல்லைப்புல் பரப்புத் திட்டம்
- வேறு திட்டங்கள்
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### வேளாண் மர வளர்ப்புத் திட்டம்

இத்திட்டத்தில் மரங்களுக்கிடையே வேளாண் பயிர்கள் வளர்க்கப்படுகின்றன. வேளாண் பயிர்கள் இறவை அல்லது மானாவாரியாக நான்கு ஆண்டுகள் வரை சாகுபடி செய்யப்படுகிறது. பயிர்சாகுபடி லாபகரமற்றதாக மாறும் வரை பயிர்சாகுபடி செய்யலாம். தீவனப்பயிர்கள், நிழல் விரும்பும் பயிர்கள் மற்றும் சல்லி வேர் கொண்ட பயிர்கள் ஆகியவற்றைச் சாகுபடி செய்வது சிறப்பு. ஒரு முக மரவளர்ப்பதை விடவும் இவ்வகையில் மரங்கள் செழித்து வளர்க்கின்றன.
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### முல்லைப்புல் பரப்புத் திட்டம்

கடினமான மரக்கட்டை தரும் மரங்கள் தீவனப்பயிர்களுடன் வளர்க்கப்படும் முறையே முல்லைப்புல் பரப்பு முறையாகும். இம்முறையில் மரங்கள் மற்றும் புதர்கள் கால்நடைத்தீவனம், மரக்கட்டை, விறகு மற்றும் பழம் உற்பத்திக்கும், மண்ணை வளப்படுத்தவும் பயன்படுகிறது. இம்முறை மூன்று வகைப்படும்.
1. புரத வங்கி
1. தீவனமரங்களின் உயிர்வேலி மற்றும் தடுப்பு
1. மேய்ச்சல் நிலப்பகுதிகளில் மரம் மற்றும் புதர் வளர்ப்பு
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### முல்லைப்புல் பரப்புத் திட்டம்

#### புரத வங்கி

பன்முக மரங்கள் (புரதம் நிறைந்தவை) பண்ணையின் சுற்று வரப்புகளில் வளர்க்கப்படுகின்றன. சான்றாக வேலம், வாகை, வேம்பு அகத்தி பொன்ற மரங்களின் பசுந்தாள் இலைகள் அவ்வப்போது வெட்டியெடுத்துச் செல்லப்பட்டு கால்நடைத் தீவனமாகப் பயன்படுத்தப்படுகிறது.
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### முல்லைப்புல் பரப்புத் திட்டம்

#### தீவனமரங்களின் உயிர்வேலி மற்றும் தடுப்பு

பல்வேறு வகையான மரங்கள் மற்றும் குத்துச் செடிகள் பரவலாகவோ, ஒழுங்கமைப்புடனோ அல்லது ஒழுங்கமைப்பற்றோ, தீவனத்தேவையை தீர்ப்பதற்காக வளர்க்கப்படுகின்றன.
(எ-கா) வேலம், அகத்தி, கல்யாண முருங்கை
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### முல்லைப்புல் பரப்புத் திட்டம்

#### மரங்கள் மற்றும் புதர்கள் வளர்ப்பு

மேய்ச்சல் நிலங்களில் பல்வேறு வகையான மரங்கள் மற்றும் புதர்கள் தீவன உற்பத்தியை அதிகரிப்பதற்காக வளர்க்கப்படுகின்றன. (எ-கா) புளியமரம், வேம்பு, வேலம் மற்றும் அகத்தி
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### வேளாண் முல்லைப்புல் பரப்புத் திட்டம்

பல்லாண்டு மரங்களுடன் தீவணப்புற்களையும், வேளாண் பயிர்களையும் வளர்த்தெடுப்பது வேளாண் முல்லைப்புல்பரப்புத் திட்டமாகும். இவ்வகையில் வீட்டுத் தோட்டங்கள் அமைத்தல், மரத் தடுப்பு வரிசைகள் அமைத்தல் முதலியன அடங்கும்.
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### வேளாண் முல்லைப்புல் பரப்புத் திட்டம்

#### வீட்டுத் தோட்டங்கள்

இம்முறையானது மிதமிஞ்சிய மழைப்பொழியும் வெப்ப மண்டலப்பகுதிகள் மற்றும் தென்கிழக்கு ஆசிய நாடுகளில் பிரபலமாக உள்ளது. இம்முறை ஈரப்பதமிக்க வெப்பப் பகுதிகளான தமிழ்நாடு,கேரளா பகுதிகளில் தென்னை முக்கியப் பயிராகவுள்ள இடங்களில் கடைப்பிடிக்கப்படுகிறது. வேறுபட்ட இனங்களில் மரங்கள், குத்துச்செடிகள், காய்கறிகள் மேலும் சிறு செடிகள் அடர்த்தியாகவும் வெவ்வேறு அமைப்பிலும் வளர்க்கப்படுகின்றன.  
மாடு அல்லது ஆடு மற்றும் பறவைகள் இனங்களுடன் இக்காடுகள் பராமரிக்கப்படுகின்றன, தீவனம் தரும் மரங்கள் கால்நடைக்கான தீவனத் தேவைகளை நிறைவு செய்கின்றன. இந்தியாவில் 0.5 ஏக்கரிலிருந்து 1.25 ஏக்கர் நிலப்பரப்பு வரை வீட்டுத் தோட்டங்கள் அமைக்கப்படுகின்றன. வீட்டுத்தோட்டங்கள் பன்முகப்பயன்பாடுடைய மரங்கள் மற்றும் பயிர்கள் வளர்ப்பதுடன் சீரிய நிலப்பயன்பாட்டுத் திட்டமாகவும் முன் வைக்கப்படுகிறது. மரவளர்ப்பும் இதனுடன் கால்நடைப்பராமரிப்பும் குடும்ப உறுப்பினகளாலேயே மேற்கொள்ளப்படுகிறது.
வீட்டுத்தோட்டங்கள் பல அடுக்கு முறையென்றும் அல்லது பல அடுக்குp பயிரிடுதல் முறை என்றும் அழைக்கப்படுகிறது. மேலும் வீட்டுத் தோட்டங்கள் அதிக உற்பத்தித்திறன், நிலையான மற்றும் அதிக செய்முறை சார்ந்தது. ஒரு குடும்பத்தின் உணவுத் தேவையை நிறைவு செய்வதை முதல்நிலையாக உடையது.  
வீட்டுத் தோட்டங்கள் பல பயிர் இனங்களின் தொகுப்புடன் 3 அல்லது 4 செங்குத்து மேற்பரப்பை முன் வைக்கிறது.வேறு வேறு அடுக்குகளுடன் அமைக்கப்படுகிறது. தரையையொட்டி வளரும் கிழங்குச் செடிகள், குறும்பயிர்கள், மிக உயரமாக வளரும் மா, தென்னை போன்ற மரங்கள் மிதமான உயரத்துடன் வளரும் பழ மரங்கள் போன்றவற்றுடன் இவை பயிரிடப்படுகிறது. குறைந்த உயரத்தில் அதாவது 1 மீட்டர் வரை காய்கறிகளும் 1 க மீட்டர் வரையுள்ள குத்துச் செடிகளும், 25 மீ உயரம் அல்லது அதற்கு மேல் வளரும் மரங்களும், 20 மீட்டரை விட குறைவாக வளரும் பழ மரங்களும் வெவ்வேறு அடுக்குகளாக பயிரிடப்படுகின்றன.  
பல்லாண்டுத் தாவர இனங்களான மா, பலா, தென்னை, கொய்யா, எலுமிச்சை, வேம்பு மற்றும் பல மரங்களும் ஈராண்டுத் தாவரங்களான வெண்டைக்காய், உருளைக்கிழங்கு, வெங்காயம், வாழை, பட்டாணி, முள்ளங்கி மற்றும் பலவகையான இனங்களும் வீட்டுத்தோட்டங்களில் பயிரிடப்படுகின்றன.
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### வேளாண் முல்லைப்புல் பரப்புத் திட்டம்

#### மரத்தடுப்பு வரிசைகள்

bordering a river.]]
அதி வேகமாக வளரும் மரங்களுடன், தீவனமாகப் பயன்படக்கூடிய புதர்ச்செடிகள் மற்றும் பசுந்தாள் தரும் மரங்கள் வளர்க்கப்படுகின்றன. இவை மண் மூடாக்கு மண் வளப் பாதுகாப்பு பசுந்தாள் உரம் ஆகியற்றுக்காகப் பயன்படுகின்றன.
# வேளாண்காடு வளர்ப்பு

## அமைப்புகளின் அடிப்படையிலான வகைப்பாடு

### பாதுகாப்புச் செயல்பாடுகள்

பாதுகாப்புச் செயல்பாடுகளின் அடிப்படையிலான வகைப்பாடுகள்
- வேளாண்காடு வளர்ப்பினால் சுற்றுச்சூழலியல் சார்ந்த பயன்கள் பெருமளவில் ஏற்படுகின்றன.
- இயற்கைக்காடுகள் அழிவது தடுக்கப்படுகிறது.
- வெகு வலிமையான ஊட்டச்சத்துக்கள் ஆணிவேருடைய மரங்களால் அடி மண்ணிலிருந்து மேல்பரப்பிற்கு கொண்டு வரப்படுகிறது
- சூழலியல் திட்டங்களுக்குப் பாதுகாப்பு
- மண்ணரிப்பு தடுக்கப்படுகிறது மேலும் மண்ணிலிருந்து சத்துக்கள் நீக்கப்படுவது அதிக வேர்ப்பிடிப்புகளால் தடுத்து நிறுத்தப்படுகிறது
- தாவர காலநிலை மேம்படுத்தப்படுகிறது,மண்ணின் மேற்பரப்பு வெப்பநிலை குறைக்கப்படுகிறது,மண்ணின் ஈரப்பதம் ஆவியாவதைத் தடுக்கின்றது.
- இலையுதிர்வின் காரணமாக மண்ணின் மட்கும் திறன் மேம்படுகிறது.
- மண்ணமைப்பானது அங்ககப் பொருட்களின் அதிகரிப்பு காரணமாக மேம்பாடடைகிறது.
# கூல வகைகள்

பண்டைய இலக்கியங்களில் கீழ்காணும் 18 வகையான கூலங்கள் கூறப்பட்டுள்ளன.  
1. நெல்
1. வரகு
1. தினை
1. சாமை
1. இறுங்கு (சோளம்)
1. கேழ்வரகு
1. தோகை
1. புல்
1. கோதுமை
1. துவரை
1. பாசிப்பயிறு
1. உழுந்து
1. கொள்ளு
1. எள்
1. அவரை
1. மொச்சை
1. தட்டைப்பயறு
1. கடலை
# 2012 உத்தரப் பிரதேச சட்டமன்றத் தேர்தல் முடிவுகள்

நாட்டின் மிகப்பெரிய மாநிலமான உத்தரப் பிரதேசத்தில் மொத்தம் உள்ள 403 சட்டமன்றத் தொகுதிகளுக்கு தேர்தல் நடந்து அதன் முடிவுகள் மார்ச் 6, 2012இல் அறிவிக்கப்பட்டது அதன் விபரம் பின்வருமாறு:
# 2012 உத்தரப் பிரதேச சட்டமன்றத் தேர்தல் முடிவுகள்

## 2012

| 1 | **பகுஜன் சமாஜ் கட்சி** | **80** |
| --- | --- | --- |
| 3 | **பாரதிய ஜனதா கட்சி** | **47** |
| 4 | **இந்திய தேசிய காங்கிரஸ்** | **28** |
| 5 | **இராஷ்டிரிய லோக் தளம்** | **9** |
| 6 | **மற்றவர்கள்** | **15** |
| **மெத்தம் ** | **403** | } |  
உத்திரப் பிரதேசத்தின் 403 தொகுதிகளில் பெரும்பான்மைக்கு 202 தொகுதிகள் தேவை சமாச்சுவாதி கட்சி 224 தொகுதிகளில் வென்று தனி பெரும்பான்மையுடன் ஆட்சி அமைக்கிறது. இத்தேர்தலில் 69 முசுலிம்கள் சட்டமன்ற உறுப்பினர்களாக வெற்றிபெற்றுள்ளனர். அதில் மூவர் பெண்கள்.
# 2012 உத்தரப் பிரதேச சட்டமன்றத் தேர்தல் முடிவுகள்

## 2007

| 1 | ** பகுஜன் சமாஜ் கட்சி** | 403 | **206** |
| --- | --- | --- | --- |
| 2 | **சமாஜ்வாதி கட்சி** | 393 | **97** |
| 3 | ** பாரதிய ஜனதா கட்சி** | 350 | **51** |
| 4 | **இந்திய தேசிய காங்கிரஸ்** | 393 | **22** |
| 5 | **ராஷ்ட்டிரீய லோக் தளம்** | 254 | **10** |
| 6 | **சுயேச்சை** | 258 | **9** |
| 7 | **ராஷ்ட்டிரீய லோக் தளம்** | 14 | **2** |
| 8 | **ஜனதா தளம் (மதச்சார்பற்ற)** | 16 | **1** |
| 8 | **உத்தபிதேஸ் பிரன்** | 54 | **1** |
| 8 | **ராஷ்ட்டிரீய சாபிமான் பார்டி** | 122 | **1** |
| 8 | **ஜன் மோர்சா** | 118 | **1** |
| 8 | **பாரதிய ஜன் சத்தி** | 66 | **1** |
| 8 | ** அகில பாரதிய லோக்டான்டிரிக் காங்கிரஸ் ** | 2 | **1** |
| - | **மெத்தம் ** | **403** | } |
# 2012 உத்தரப் பிரதேச சட்டமன்றத் தேர்தல் முடிவுகள்

## இதனையும் பார்க்கவும்

உத்தரப் பிரதேச சட்டமன்றத் தேர்தல், 2012
# 2012 உத்தராகண்ட சட்டப் பேரவைத் தேர்தல்

உத்தராகண்டா மாநிலத்தில் மொத்தம் உள்ள 70 சட்டமன்ற தொகுதிகளுக்கு தேர்தல் நடந்து அதன் முடிவுகள் மார்ச்சு 6 ஆம் தேதி 2012 ஆம் ஆண்டு அறிவிக்கப்பட்டது.
# 2012 உத்தராகண்ட சட்டப் பேரவைத் தேர்தல்

## உத்தராகண்ட தேர்தலின் முடிவுகள் 2012

| 1 | '''பாஜக | **31** |
| --- | --- | --- |
| 2 | '''காங்கிரசு | **32** |
| 3 | ''' பகுஜன் சமாஜ் கட்சி | **3** |
| 4 | '''மற்றவர்கள் | **4** |
| **மொத்தம் ** | 70''' | } |  
உத்திராகண்டத்தின் 70 தொகுதிகளில் பெரும்பான்மைக்கு 36 தொகுதிகள் தேவை, காங்கிரசு 32 தொகுதிகளிலும் பாஜக 31 தொகுதிகளிலும் வென்றதால் ஆட்சி அமைப்பதில் இழுபறி ஏற்பட்டது.
# 2012 உத்தராகண்ட சட்டப் பேரவைத் தேர்தல்

## உத்தராகண்டம் தேர்தலின் முடிவுகள் 2007

| 1 | **பாரதீய ஜனதாக் கட்சி** | 69 | **34** |  |
| --- | --- | --- | --- | --- |
| - | 4 | **உத்தர்கந்த் கிராந்தி தளம்** | 61 | **3** |
| 4 | **சுயேச்சை** | 240 | **3** |  |
| 2 | **இந்திய தேசிய காங்கிரஸ்** | 69 | **21** |  |
| 3 | **சமாஜ்வாதி கட்சி** | 69 | **8** |  |
| **மொத்தம் ** | **69/70** | } |  |  |
# ஆசம்கர் மாவட்டம்

**ஆசம்கர் மாவட்டம்** (, ) இந்தியாவின் உத்தரப்பிரதேச மாநிலத்தில் உள்ள மாவட்டங்களில் ஒன்று. இதன் தலைநகரான ஆசம்கர் நகரின் பெயரால் இம்மாவட்டம் ஆசம்கர் மாவட்டம் எனப் பெயர்பெற்றது.
# ஆசம்கர் மாவட்டம்

## பொருளாதாரம்

2006ல் பஞ்சாயத்து ராஜ் அமைச்சகம் ஆசம்கர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.
# ஆசம்கர் மாவட்டம்

## மொழிகள்

பீகாரி மொழிக்குடும்பத்தில் 40 000 000 பேர்கள் பேசக்கூடிய போஜ்புரி மொழியானது ஆசம்கர் மாவட்டத்தில் உள்ள மக்களால் அதிகமாக பேசப்படுகிறது.
# ஆசம்கர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி ஆசம்கர் மாவட்டத்தின் மொத்த மக்கட்தொகை 4,616,509. இது தோராயமாக பொசுனியா எர்செகோவினா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 30வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஆசம்கர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.17%. ஆசம்கர் மாவட்டத்தின் பாலின விகிதப்படி 1000 ஆண்களுக்கு 1017 பெண்கள் உள்ளனர். மேலும் ஆசம்கர் மாவட்ட மக்களின் கல்வியறிவு விகிதம் 72.69%.
# பஞ்சாப் சட்டசபைத் தேர்தல் முடிவுகள், 2012

பஞ்சாப் மாநிலத்தில் மொத்தம் உள்ள 117 சட்டமன்றத் தொகுதிகளுக்கு தேர்தல் நடந்து அதன் முடிவுகள் மார்ச்சி 6 ஆம் தேதி 2012 ஆம் ஆண்டு அறிவிக்கப்பட்டது அதன் விபரம் வருமாறு
# பஞ்சாப் சட்டசபைத் தேர்தல் முடிவுகள், 2012

## பஞ்சாப் தேர்தலின் முடிவுகள், 2012

| 1 | '''அகாலி தளம் | **56** |  |
| --- | --- | --- | --- |
| - | 3 | '''பாஜக | **12** |
| 2 | '''இந்திய தேசிய காங்கிரஸ் | **46** |  |
| 4 | '''மற்றவர்கள் | **3** |  |
| '''மொத்தம் | **117** | } |  |  
பஞ்சாபின் 117 தொகுதிகளில் பெரும்பான்மைக்கு 59 தொகுதிகள் தேவை , அகாலி தளம் 56 தொகுதிகளிலும் அதன் கூட்டணி கட்சியான பாஜக 12 தொகுதிகளிலும் வென்றுள்ளன. காங்கிரசு 46 தொகுதிகளில் வென்றுள்ளது.
# பஞ்சாப் சட்டசபைத் தேர்தல் முடிவுகள், 2012

## பஞ்சாப் தேர்தலின் முடிவுகள் 2007

| 1 | **சிரோமணி அகாலி தளம் ** | 93 | **48** |  |
| --- | --- | --- | --- | --- |
| - | 3 | **பாரதீய ஜனதாக் கட்சி** | 23 | **19** |
| 2 | **இந்திய தேசிய காங்கிரஸ்** | 116 | **44** |  |
| 4 | **சுயேச்சை** | 431 | **5** |  |
| **மொத்தம் ** | **116/117** | } |  |  |
# 2012 மணிப்பூர் சட்டப் பேரவைத் தேர்தல்

**2012 மணிப்பூர் சட்டப் பேரவைத் தேர்தல்** (*2012 Manipur Legislative Assembly election*) இந்திய மாநிலமான மணிப்பூரில் பெப்ரவரி-மார்ச் 2012 இல் மணிப்பூர் சட்டப் பேரவைக்கு 60 உறுப்பினர்களைத் தேர்ந்தெடுப்பதற்காக நடைபெற்றது.
# 2012 மணிப்பூர் சட்டப் பேரவைத் தேர்தல்

## முடிவுகள்

79.19% வாக்குகள் பதிவாகின. காங்கிரசு பெரும்பான்மையான இடங்களில் வெற்றி பெற்றது. பதவியில் இருந்த முதலமைச்சர் ஓக்ரம் இபோபி சிங் மீண்டும் அப்பதவிக்கு தேர்ந்தெடுக்கப்பட்டார்.  
2014 இல், மணிப்பூர் மாநில காங்கிரசு கட்சி (MSCP) இந்திய தேசிய காங்கிரசுடன் இணைந்தது, இது இ.தே.கா. ச.பே.உ.களின் எண்ணிக்கையை 47 ஆக உயர்த்தியது.  
**← 2012 மணிப்பூர் சட்டப் பேரவைத் தேர்தல் முடிவுகளின் சுருக்கம் →**  
| கட்சிகள் மற்றும் கூட்டணிகள் | பிரபலமான வாக்கு | இடங்கள் |  |  |
| --- | --- | --- | --- | --- |
| இந்திய தேசிய காங்கிரசு (INC) | 592,566 | 42.4 | 42 | 12 |
| அகில இந்திய திரிணாமுல் காங்கிரசு (AITC) | 237,517 | 17.0 | 7 | 7 |
| மணிப்பூர் மாநில காங்கிரசு கட்சி (MSCP) | 117,170 | 8.4 | 5 | 5 |
| நாகா மக்களின் முன்னணி (NPF) | 104,793 | 7.2 | 4 | 4 |
| தேசியவாத காங்கிரசு கட்சி (NCP) | 100,986 | 7.2 | 1 | 4 |
| இந்தியப் பொதுவுடைமைக் கட்சி (CPI) | 80,798 | 5.8 | 0 | 4 |
| மணிப்பூர் மக்கள் கட்சி (MPP) | 55,975 | 4.0 | 0 | 5 |
| தேசிய மக்கள் கட்சி (NPP) | 17,301 | 1.2 | 0 | 3 |
| இலோக் சனசக்தி கட்சி (LJP) | 7,727 | 0.6 | 1 | 1 |
| இராச்டிரிய சனதா தளம் (RJD) | 0 | 3 |  |  |
| சுயேச்சை | 46,023 | 3.3 | 0 | 10 |
| மொத்தம் | 100.00 | 60 | ±0 |  |
# 2012 கோவா சட்டப் பேரவைத் தேர்தல்

கோவா மாநிலத்தில் மொத்தம் உள்ள 40 சட்டமன்ற தொகுதிகளுக்கு தேர்தல் மார்ச்சு 03இல் நடத்தப்பட்டு மார்ச்சு 06இல் வாக்கு எண்ணப்பட்டு முடிவுகள் அறிவிக்கப்பட்டன.
# 2012 கோவா சட்டப் பேரவைத் தேர்தல்

## கோவா தேர்தலின் முடிவுகள், 2012

| 1 | '''பாஜக | **21** |
| --- | --- | --- |
| 2 | '''காங்கிரசு | **9** |
| 3 | '''மகாராட்டிரவாடி கோமந்த கட்சி (எம்ஜிபி) | **3** |
| 4 | '''மற்றவர்கள் | **7** |
| '''மொத்தம் | **40** | } |  
கோவாவின் 40 தொகுதிகளில் பெரும்பான்மைக்கு 21 தொகுதிகள் தேவை, பாஜக 21 தொகுதிகளில் வென்றது. அதன் கூட்டணி கட்சிகள் 3 தொகுதிகளில் வென்றன.
# 2012 கோவா சட்டப் பேரவைத் தேர்தல்

## கோவா தேர்தலின் முடிவுகள்2007

| 1 | **காங்கிரசு** | 32 | **16** |
| --- | --- | --- | --- |
| 2 | **நேசனல் காங்கிரஸ் பார்ட்டி** | 6 | **3** |
| 3 | **சேவ் கோவா ** | 17 | **2** |
| 4 | **பாஜக** | 33 | **14** |
| 5 | **மகாராட்டிரவாடி கோமந்த கட்சி (எம்ஜிபி)** | 26 | **2** |
| 6 | **யுனைட்ட்ட கோமன் டெமாக்ரடிக் பார்ட்டி** | 11 | **1** |
| 7 | **சுயோச்சை** | 49 | **2** |
| **மொத்தம் ** | **40** | } |  |
# நிலத்தாமரை

நிலத்**தாமரை** என்பது மருந்து செய்ய உதவும் செடியினங்களில் ஒன்று.  
இதில் முள் இருப்பதால் இதனைச் சங்கநூல் குறிஞ்சிப்பாட்டு 'முட்டாட்டாமரை' (முள் தாள் தாமரை) எனக் குறிப்பிடுகிறது.  
நீரில் பூக்கும் தாமரை வேறு.
# நிலத்தாமரை

## இவற்றையும் காண்க

:சங்ககால மலர்கள்
# லாம்டா

லாம்டா (uppercase **Λ**, lowercase **λ**; கிரேக்கம்|Λάμβδα அல்லது Λάμδα) என்பது கிரேக்க மொழியின் பதினோராவது எழுத்து ஆகும். கிரேக்க எண்ணியலில் இதன் மதிப்பு முப்பது ஆகும். லாம்டா பினீசிய எழுத்தான லாமேட் என்கிற எழுத்து வடிவத்துடன் தொடர்புடையதாக கருதபடுகிறது. லத்தீன் எழுத்துக்கள் மற்றும் சிரில்லிக் எழுத்துக்கள் போன்ற மற்றைய வரிவடிவங்களில் இந்த லாம்டா பின்வருமாறு குறிப்பிடப்படுகிறது. லத்தீன் எழுத்துக்கள் - L, சிரில்லிக் எழுத்துக்கள் (Л, л). பண்டைய மொழியியல் இலக்கணத்தில் இது வித்தியாசமான ஒலியுடன் கூடியதாக இருக்கிறது. இதே எழுத்து கிரேக்க பழைய நடையில λάβδα என்று ஒலிக்கபடுகிறது. இதுவே நவீன கிரேக்கத்தில் Λάμδα, என்று ஒலிக்கிறது.  
பழைய கிரேக்க எழுத்து முறையில் இதன் வடிவமும் திசையமைவும் வேறுபடுகிறது. பெரும்பாலும் இரண்டு பெரிய கோடுகள் முக்கோண வடிவில் இணைந்தோ அல்லது ஒரு பெரிய கோடு மற்றொரு சிறிய கோட்டின் மீது சிந்து இருப்பது போன்றோ குறிக்கபடுகிறது.
# லாம்டா

## குறியீடு

### பெரிய எழுத்து வடிவம் Λ

- லாம்டா என்பது கணக்கோட்பாட்டில் வெற்றுக்கணத்தை குறிக்க பயன்படுகிறது. <math>\varnothing</math> என்ற குறியீட்டின் மூலமும் குறிக்க படுகிறது.
- லாம்டாவனது இயற்பியலில் துணையணுவியலில் பயன்படுத்தப்படுகிறது.
- தர்க்க அடிக்கொள் முறைமையில் முதற்படி குறைப்பில் பயன்படுத்தப்படும் கணமாக உபயோகிக்கபடுகிறது.
- லாம்டா குறியீடு ஸ்பார்டா படையணிகளில் கேடயங்களில் பயன்படுத்தப்பட்டன.
- *வான் மாங்கோல்ட் ஃபங்க்ஷன்* எனப்படும் கணிதவியல் எண் கோட்பாடு முறையில் பயன்படுத்தப்படுகிறது.
- புள்ளியியலில் வில்க்ஸ் லாம்டாவானது மாறுபாட்டெண் பலவேறுபாட்டு பகுப்பாய்வுடன் ஒருசார்ந்த மாறிகளை ஒப்பிட பயன்படுத்தப்படுகிறது.
- அணி விரிவாக்கத்தின்பொழுது லாம்டாவனது அணிகளின் மூலைவிட்ட உறுப்புகளை குறிக்க பயன்படுகிறது.
- கணினியியலில் லாம்டா மெய்நிகர் நினைவாற்றலின் கணங்களினை கண்காணிக்க உபயோகபடுத்தபடுகிறது.
- படிக ஒளியியலில் அணிக்கோவை கால இடைவெளிகளை குறிப்பிட லாம்டா பயன்படுத்தபடுகிறது.
- லாம்டா மின்வேதியியலில் மின்பகுளியின் சமன கடத்துதிறனை குறிக்கபயன்படுகிறது.
# லாம்டா

## குறியீடு

### சிறிய எழுத்து λ

- λ வளர்ச்சி படிமுறைமையில் படிவளர்ச்சி தோற்றம்(μ) முதல் ஒவ்வொரு தலைமுறையின் தற்போதைய மொத்த எண்ணிக்கை தொகையை குறிக்கிறது.
- எந்தவொரு அலையின் அலைநீளத்தினை குறிக்க λ பயன்படுத்தப்படுகிறது. குறிப்பாக இயற்பியல்,மின்னணுவியல் மற்றும் கணிதவியல் வழங்கப்படுகிறது.
- கதிரியக்கம் மற்றும் அணுக்கருவியலில் பன்மடி சிதைவானது λ-வை வைத்து குறிக்கப்படுகிறது.
- λ நிகழ்தகவு கோட்பாட்டில் பாய்சான் பரவலில் உள்ளது போல நிகழ்வின் அடர்த்தியை நேர இடைவெளியுடன் குறிப்பிடுகிறது.
- கணிதக்கோட்பாட்டிலும் கணினியியலிலும் அனாமதேய செயலாற்றியினை அறிமுகம் செய்ய λ நுண்கணிதத்தின் மூலம் விளக்க உதவுகிறது.
- λ அனைத்துலக முறை அலகுகளில் பட்டியலிடப்படவில்லை. இருந்தாலும் இது (குறியீடு **λ**)அளவையியலில் ஒரு மைக்ரோலிட்டர்க்கும் (1 μL) அல்லது ஒரு கன மில்லிமீட்டர்க்கும் இணையாக அரிதாகவே ஒப்பிடப்படுகிறது.
# புரோடி சண்டை

**புரோடி சண்டை** (*Battle of Brody*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனியின் படைகளுக்கும் இடையே நடைபெற்ற ஒரு கவச படைமோதல். இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.  
இது டப்னா சண்டை, ரோவ்னி சண்டை, ரோவ்னி-டப்னா சண்டை போன்ற பெயர்களாலும் அழைக்கப்படுகிறது. சோவியத் ஒன்றியத்தின் மீது படையெடுத்த மூன்று ஜெர்மானிய ஆர்மி குரூப்புகளில் ஒன்றான தெற்கு ஆர்மி குரூப் உக்ரெய்னைத் தாக்கியது. அதன் ஒரு பகுதியான முதலாவது பான்சர் (கவச) பிரிவின் 48வது விசையூர்தி கோரும் சோவியத் 5வது மற்றும் 6வது ஆர்மிகளும் ஜூன் 22-30, 1941 காலகட்டத்தில் மோதின. இம்மோதல் உக்ரெய்னில் டப்னோ, லட்ஸ்க், புரோடி ஆகிய மூன்று நகரங்களுக்கு இடையேயிருந்த முக்கோணப் பகுதியில் நடைபெற்றது. சோவியத் டாங்குப் படைப்பிரிவுகள் ஜெர்மானிய டாங்குப் படைப்பிரிவுகளுக்குப் பெரும் சேதத்தை ஏற்படுத்தின. ஆனால் அவற்றின் முன்னேற்றத்தைத் தடுக்க முடியவில்லை. பர்பரோசா நடவடிக்கையின் முதல் கட்ட மோதல்களில் மிகவும் கடுமையானவற்றுள் இது ஒன்றாகும். அது வரை உலகில் நிகழ்திருந்த மாபெரும் டாங்கு மோதலாகவும் இது அமைந்தது.
# வார்ப்புரு:இந்தியக் குடியரசின் வரலாறு

**இந்திய விடுதலை இயக்கம் (1857–1947)**  
| இந்தியப் பிரிவினை (1947) | align= |
| --- | --- |
| **விடுதலைக்குப் பின்பு** |  |
| இந்தியாவின் அரசியல் ஒருங்கிணைப்பு (1947–49) |  |
| மாநில மறுசீரமைப்புச் சட்டம் (1956) | align= |
| கூட்டுசேரா இயக்கம் (1956– ) |  |
| பசுமைப் புரட்சி (1970கள்) |  |
| இந்தியப் பாக்கித்தான் போர் |  |
| நெருக்கடி நிலை (1975–77) |  |
| இந்தியாவின் பொருளியல் தாராளமயமாக்கல் |  |
| 2020களில் இந்தியா |  |
| **இவற்றையும் காண்க** |  |
| இந்திய வரலாறு |  |
| தெற்காசிய வரலாறு |  |
| } |  |
# கனடாவில் தமிழ் நூல்கள் கொண்ட நூலகங்கள்

கனடாவில் தமிழ் நூல்கள் கொண்ட பொது நூலகங்கள் பல உண்டு. முழுமையாக தமிழ் நூல்களுக்கான நூலகம் அறிவகம் நூலகம் மட்டுமே ஆகும். தேடகம் நூலகம் 90 களில் இயங்கி இப்போது இயங்குவதில்லை. இவை தவிர தனிப்பட்ட ஆர்வலர்களிடம் தமிழ் நூல் சேகரிப்புகள் உண்டு.
# கனடாவில் தமிழ் நூல்கள் கொண்ட நூலகங்கள்

## தமிழ் நூலகங்கள்

- தேடகம் நூலகம் - 90 களில் வெலசிலி உடன் பாலிமன்ட் வீதியில் திறந்த வாசிப்பகமாக இயங்கியது
- அறிவகம் நூலகம்
# கனடாவில் தமிழ் நூல்கள் கொண்ட நூலகங்கள்

## பொது நூலகங்களில் தமிழ் நூல்கள்

ரொறன்ரோ, மிசசாகா, பிறம்ப்டன், மொன்றியால் உட்பட்ட பல தமிழ் மக்கள் செறிவாக வாழும் நகர பொது நூலகங்களில் நூல்கள், இதழ்கள், ஒலிக் கோப்புக்கள், திரைப்படங்கள் ஆகியவை தமிழில் உள்ளன. 2009 இல் மிசசாகாவில் 4% இளையோர் ஆங்கிலத்துக்கு அடுத்ததாக தமிழில் நூல்களை வாசிப்பதாக ஒரு கருத்துக் கணிப்புக் கூறுகிறது.
# கனடாவில் தமிழ் நூல்கள் கொண்ட நூலகங்கள்

## பொது நூலகங்களில் தமிழ் நூல்கள்

### ரொறன்ரோ

#### 1500 மேற்பட்ட ஆக்கங்களுடன்

- ஏசின்கோர்ட்- Agincourt
- அல்பேர்ட் காம்பெல் - Albert Campbell
- அல்பியன் - Albion
- பிறிடில்வுட் - Bridlewood
- பொரொவுசு கோல் - Burrows Hall
- சிடபிரே - Cedarbrae
- ஃபெயர்வியூ = Fairview
- ஃபிலமின்டொன் பார்க் - Flemingdon Park
- மல்வர்ன் - Malvern
- பார்க்டேல் - Parkdale
- பார்லிமன்ட் வீதி - Parliament Street
- செயின்ட். யேம்சு ரவுன் - St. James Town
- ரொறான்ரோ குறுப்புதவி நூலகம்
- வுட்சைட் இசுவயர் - Woodside Square
# கனடாவில் தமிழ் நூல்கள் கொண்ட நூலகங்கள்

## பொது நூலகங்களில் தமிழ் நூல்கள்

### ரொறன்ரோ

#### 750 - 1500 வரையான ஆக்கங்கள்

- புளோர்/கிளாட்சுரோன் - Bloor/Gladstone
- மோர்னிங்சைட் - Morningside
# கனடாவில் தமிழ் நூல்கள் கொண்ட நூலகங்கள்

## பொது நூலகங்களில் தமிழ் நூல்கள்

### ரொறன்ரோ

#### 750 குறைவான ஆக்கங்கள்

- Amesbury Park
- பென்டெயில் - Bendale
- டோவுச் ரோட் - Dawes Road
- டவுன்சுவியூ - Downsview
- எக்லிண்டன் இசுவயர் - Eglinton Square
- கோல்கவக் பார்க் - Goldhawk Park
- யேன்/செப்பேர்ட் - Jane/Sheppard
- கெனடி/எக்லிண்டன் - Kennedy/Eglinton
- மெரிவேல் - Maryvale
- மக்குருகோர் பார்க் - McGregor Park
- யோர் வுட்சு - York Woods
# சாலிசா பஞ்சம்

**சாலிசா பஞ்சம்** (*Chalisa famine*) 1783-84 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். அக்காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது. சாலீசா என்பதற்கு ”நாற்பதாவது ஆண்டின்” என்று பொருள். இந்தியில் “சாலீஸ்” என்றால் நாற்பது. இந்து சம்வத் நாட்காட்டியின் படி 1840 ஆம் ஆண்டு (1783) இப்பஞ்சம் நிகழ்ந்ததால் இப்பெயர் ஏற்பட்டது.  
வட இந்தியாவின் பல பகுதிகள் இப்பஞ்சத்தால் கடுமையாக பாதிக்கப்பட்டன. குறிப்பாக தில்லி, தற்கால உத்தரப் பிரதேசம், கிழக்கு பஞ்சாப், ராஜபுதானா, காஷ்மீர் போன்ற பகுதிகள் பாதிக்கபப்ட்டன. இவை அனைத்தும் இந்திய மன்னர்களின் ஆட்சியின் கீழிருந்தன. இதற்கு முந்தைய ஆண்டு (1782-83) தென்னிந்தியாவின் பல பகுதிகளைப் பஞ்சம் தாக்கியிருந்தது. பிரித்தானிய கிழக்கிந்திய நிறுவனத்தின் கட்டுப்பாட்டிலிருந்து சென்னை போன்ற பகுதிகளையும் ஐதர் அலியின் கட்டுப்பாட்டிலிருந்த மைசூர் அரசின் பல பகுதிகளையும் இப்பஞ்சம் தாக்கியது. இவ்விரு பஞ்சங்களால் ஒரு கோடியே பத்து லட்சம் மக்கள் மாண்டனர்.
# சாலிசா பஞ்சம்

## மேலும் பார்க்க

- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# படிமம்:India1765.jpg

Map of India in 1765 (during East India Company Rule) from the Imperial Gazetteer of India Atlas, Oxford University Press, 1907. Scanned and cropped by <font color="#B8860B">Fowler&amp;fowler</font><font color="#708090">«Talk»</font> 02:03, 18 May 2008 (UTC) from personal copy.
# இந்தியக் குடியரசின் வரலாறு

**இந்தியக் குடியரசின் வரலாறு** (*history of the Republic of India*) சனவரி 26, 1950இல் துவங்குகிறது. ஆகத்து 15, 1947இல் இந்தியா விடுதலை பெற்று பிரித்தானிய பொதுநலவாயத்தின் ஓர் தன்னாட்சி பெற்ற நாடாக விளங்கியது. 1950இல் குடியரசாக அறிவிக்கப்படும்வரை பிரித்தானியாவின் *ஜார்ஜ் VI* (ஆல்பர்ட் பிரெடிரிக் ஆர்தர் ஜார்ஜ்) மன்னராக விளங்கினார். அதேநேரம் முசுலிம் பெரும்பான்மையராக விளங்கிய பிரித்தானிய இந்தியாவின் வடமேற்கு மற்றும் கிழக்குப் பகுதிகள் இந்தியப் பிரிவினையை அடுத்து பாக்கித்தான் டொமினியன் என்று பிரிந்தன. இந்தப் பிரிவினையின்போது உலக வரலாற்றிலேயே முதல்முறையாக பத்து மில்லியன் (ஒரு கோடி) மக்கள் இடம் பெயர்ந்தனர்; மற்றும் பத்து இலட்சம் மக்கள் இறந்தனர்." இந்தியத் தலைமை ஆளுனர்களாக மவுண்ட்பேட்டன் பிரபுவும் பின்னர் சக்ரவர்த்தி இராசகோபாலாச்சாரியும் பொறுப்பேற்றனர். சவகர்லால் நேரு முதல் பிரதமராகவும் சர்தார் வல்லபாய் பட்டேல் துணை பிரதமராகவும் உள்துறை அமைச்சராகவும் பொறுப்பு வகித்தனர். பதவி எதுவும் ஏற்காத மகாத்மா காந்தி வங்காளம் மற்றும் பீகாரின் கலவரப் பகுதிகளுக்குச் சென்று சமயச் சண்டைகளை நிறுத்த முயற்சிகள் மேற்கொண்டார்.இப்பிரிவினையின் போது இணையாமல் சில பகுதிகள் வேற்று நாடுகளின் காலனி ஆதிக்கத்தின் கீழ் இருந்தது.அவற்றில் போர்சுகீசியர் ஆதிக்கத்தின் கீழ் இருந்த கோவா,பிரான்சு நாட்டின் கீழ் இருந்த பாண்டிச்சேரி,மஹே போன்ற பகுதிகள் இராணுவ நடவடிக்கைகளின் மூலம் இந்தியாவுடன் சேர்த்துக்கொள்ளப்பட்டன.மேலும் இறுதியாக சிக்கிம் நாடானது இந்தியாவுடன் இணைய விரும்பி எழுபதுகளில் அதுவும் இந்தியாவுடன் சேர்த்துக்கொள்ளப்பட்டது.  
சனவரி 26, 1950 முதல் இந்தியா ஓர் புதிய அரசியலமைப்புடன் சமயச் சார்பற்ற மக்களாட்சி குடியரசாக மலர்ந்தது. விடுதலைக்குப் பிறகான ஆண்டுகளில் பெரும் முன்னேற்றத்தைக் கண்டதுடன் பல சிக்கல்களையும் வெற்றிகரமாக சந்தித்துள்ளது. தொழில்துறையிலும் வேளாண் துறையிலும் பல இடர்களை வென்று தன்னிறைவுநிலை எட்டியுள்ளது. உலகின் மிகப்பெரும் மக்களாட்சி நாடாக விளங்குகிறது. சமயச்சார்பு வன்முறைகளும் சாதி வன்முறைகளும் சமூகப் பிரச்சினைகளாக வளர்ந்துள்ளன. நக்சலிசமும் தீவிரவாதமும் குறிப்பாக சம்மு காசுமீர் மற்றும் வடகிழக்கு மாநிலங்களில் பிரிவினைப் போராட்டங்களும் நாட்டின் ஆளுமைக்கு எதிராக எழுந்துள்ளன. முடிவுறாத எல்லைப் பிணக்குகளால் சீனாவுடன் 1962இல் இந்தியச் சீனப்போரும் 1947, 1965, 1971, 1999 ஆண்டுகளில் பாக்கித்தானுடன் போர்களும் நிகழ்ந்தன.மேலும் இது தனது அண்டைய நாடான இலங்கையில் உள்நாட்டுப் போர் நடந்த போது தனது படைகளை இலங்கை அரசுக்கு ஆதரவாய் அனுப்பி போரை முடிவுக்கு கொண்டு வந்தது.  
இந்தியா ஓர் அணுவாயுத நாடாகும்; தனது முதல் அணுவாயுதச் சோதனையை 1974இலும் தொடர்ந்து மேலும் ஐந்து சோதனைகளை 1998இலும் நடத்தியது. 1991ஆம் ஆண்டு முதல் மேற்கொள்ளப்பட்டுள்ள குறிப்பிடத்தக்க பொருளியல் சீர்திருத்தங்கள் இந்தியாவை உலகின் மிக விரைவாக வளர்ந்துவரும் நாடுகளில் ஒன்றாக ஆக்கி உள்ளது. இதனால் உலக அரங்கில் இந்தியாவின் வீச்சு கூடுதலாகியுள்ளது.எனினும் 2௦12 ஆம் ஆண்டுக்கு பின்னர் இந்திய பெருமளவு பொருளாதார வீழ்ச்சிகளையும் விலைவாசி உயர்வு பிரச்சினைகளாலும் பாதிக்கப்பட்டுள்ளது.
மேலும் இந்திய விண்வெளி ஆராய்ச்சியிலும் ஒரு குறிப்பிடத்தக்க வளர்ச்சி அடைந்து வருகிறது.1975 ஆம் ஆண்டு இந்தியாவின் முதல் செயற்கை கோளான ஆரியபட்டா செலுத்தப்பட்டது.அதை தொடந்து வானிலை,கல்வி,வேளாண்மை என பல துறைகளுக்கும் பயன்படும் செயற்கைகோள்களை செலுத்தி வருகிறது.2008 ஆம் ஆண்டு சந்திராயன் செயற்கைகோளின் மூலம் நிலவின் ஆராய்ச்சியிலும் நுழைந்துள்ளது.